.sk

.sk je internetová národná doména najvyššej úrovne pre Slovensko. Doménu spravuje spoločnosť SK-NIC.SK-NIC, a.s. In:  Registrácia domény je možná iba cez jedného z 2 393 akreditovaných registrátorov. K 10. aprílu 2024 bolo zaregistrovaných 472 327 domén.

Pred rozdelením Česko-Slovenska v roku 1993 sa používala doména .cs.

Pravidlá registrácie sa v priebehu rokov niekoľkokrát zmenili. Najprv bol spustený unikátny projekt, v ktorom mohla akákoľvek osoba na území Slovenska registrovať úplne zadarmo až 5 doménových mien, na ďalšie domény bolo nutné podať žiadosť o zvýšenie limitu. Neskôr sa museli domény zaplatiť a prešlo sa na platený systém. Dnes je registračný proces úplne štandardný. Od 21. októbra 2019 môže .sk doménu vlastniť fyzická alebo právnická osoba, ktorá má doručovaniu adresu (adresu na listinné doručovanie komunikácie) v niektorom z členských štátov Európskej únie, v štáte tvoriacom Európsky hospodársky priestor, v členskom štáte Európskeho združenia voľného obchodu alebo vo Veľkej Británii.

 Referencie 

 Iné projekty 

 Externé odkazy 
 Příběh domény .SK, aneb krádež za bílého dne – článok na spravodajskom serveri Root.cz (2017)

Kategória:Národné domény najvyššej úrovne
sk
Kategória:Internet na Slovensku